《立夏明日行园无客五首》
元代·方回

春来何啻酒千瓶，百日醺醺一日醒。
朱笔点诗垂欲困，黄鹂啼树急须听。
沾沙不湿收微雨，倚柱无言立小亭。
芒屦稿僮人一緉，为耘恶草莫教青。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。